**ΑΝΑΚΟΙΝΩΣΗ**

**Εγγραφές επιτυχόντων στις Κατατακτήριες Εξετάσεις**

**της Νομικής Σχολής του Α. Π. Θ.**

**Ακαδ. Έτος 2023-2024**

Ενημερώνονται οι επιτυχόντες ότι μπορούν να προσέλθουν για την εγγραφή τους στο Α΄ εξάμηνο φοίτησης του ακαδ. έτους 2023-2024 στη Νομική Σχολή του Αριστοτελείου Πανεπιστημίου Θεσσαλονίκης, στο γραφείο 205, στον 2ο όροφο του κτιρίου της Σχολής, **10.00-12.00 π. μ.** από την Δευτέρα, ***05-02-2024*** έως και την Παρασκευή, ***09-02-2024***.

Παρακαλούνται οι ενδιαφερόμενοι να έχουν μαζί τους την αστυνομική τους ταυτότητα ή διαβατήριο.

Αν κάποιος ενδιαφερόμενος δεν δύναται να προσέλθει ο ίδιος για την εγγραφή του, πρέπει να χορηγήσει εξουσιοδότηση με επικυρωμένο το γνήσιο της υπογραφής του, στο άτομο που θα πραγματοποιήσει την εγγραφή του στη Νομική. Οι σχετικές επικυρώσεις γίνονται στα ΚΕΠ ή στα αστυνομικά τμήματα της επικρατείας.

Όσοι από τους επιτυχόντες θεωρούν ότι ορισμένα μαθήματα από την φοίτησή τους στο τμήμα ή στην σχολή προέλευσης μπορούν να αντιστοιχηθούν με υπάρχοντα μαθήματα του προγράμματος σπουδών στη Νομική του Αριστοτελείου, παρακαλούνται να καταθέσουν σχετική αίτηση στη Γραμματεία της Σχολής, ***εντός ενός (1) μηνός*** από την ημερομηνία εγγραφής τους. Θα πρέπει να συνυποβάλλουν απόσπασμα από τον Οδηγό Σπουδών του Τμήματος ή της Σχολής προέλευσης, από το οποίο να προκύπτει η ύλη και τα συγγράμματα των μαθημάτων, στα οποία είχαν εξεταστεί καθώς και το πιστοποιητικό αναλυτικής βαθμολογίας πτυχιούχου.

Οι απορριφθέντες των Κατατακτηρίων, ακαδ. έτ. 2023-2024 θα μπορούν να ενημερώνονται για τα αναλυτικά αποτελέσματα των εξετάσεων, που τους αφορούν, με τον αριθμό πρωτοκόλλου της αίτησης που κατέθεσαν.

Την ανακοίνωση ακολουθεί η επικυρωμένη κατάσταση των πρωτοκόλλων των αιτήσεων των επιτυχόντων μετά από απόφαση της Συνέλευσης της Σχολής.

Γραμματεία Νομικής

31-01-2024